Twee vas oor R1 miljoen se perlemoen | Maroela Media
Twee vas oor R1 miljoen se perlemoen
Van die perlemoen waarop beslag gelê is. Foto: SAPD
Daar is beslag gelê op perlemoen ter waarde van R1,2 miljoen nadat die polisie op 'n huis in Table View, Kaapstad, toegeslaan het.
Die polisie het inligting ontvang oor perlemoen wat glo in 'n huis in Raatsstraat gehou word waarna 'n klopjag Donderdag uitgevoer is, het kapt. FC van Wyk, woordvoerder van die polisie, gesê.
"Die huis is deursoek en daar is op 4 600 eenhede droë perlemoen en ses sakkies bevrore perlemoen beslag gelê."
Volgens Van Wyk is daar ook beslag gelê op 'n groot kisvrieskas, 'n groot pot, gasbottels en toerusting wat gebruik word om perlemoen te droog.
Twee buitelandse burgers, 31 en 35 jaar oud, is in hegtenis geneem. Die verdagtes sal binnekort in die Kaapse landdroshof op aanklagte ingevolge die Wet op Lewende Mariene Hulpbronne verskyn.
Brand by Swartkop-lugmagbasis ondersoek
en hulle gaan aansoek doen om op borg vrygelaat te word, en dis die laaste sien van hulle, voorlopig, tot hulle weer eendag terug kom, onder 'n ander naam en weer aangaan asof hulle niks verkeerd gedoen het nie
Dis noual jare dat die polisie so noù & dàn op ñ perlemoenstropers "huis/fabriek" afkom. Maar dit is ñ besigheid wat dag & nag besig is om ons perlemoen te stroop & daar's belis nie net twee mense wat daarby betrokke is nie… Lyk nie juis asof dit ooit stopgesit sal word nie…